মামলা দায়ের করেছেন জমির মালিক।  জানা যায়, কক্সবাজার শহরের এন্ডারসন রোড় এলাকার বাসিন্দা মৃত আবুল কাশেম রাজার পূত্র খোরশেদ আলম রাজা ১ বছর পূর্বে টেকনাফ উপজেলার শামলাপুর ইউনিয়নের বাহারছড়া গ্রামের নোয়াখালী পাড়ায় ১৯ শতক জমি ক্রয় করেন (যার খতিয়ান নং-১১৩১)। তিনি ওই জমিতে ঘর-বাড়ি তৈলী করেন এবং বসত গৃহের চারপাশে মূল্যবান বেশ কিছু বনজ ও ফলজ গাছ রোপন করেন। এদিকে শুক্রবার(৯ জুলাই) উপজেলার ওয়ালিয়াবাদ এলাকার চিহ্নিত এক সন্ত্রাসীর নেতৃত্বে সশস্ত্র একদল যুবক ওই জমিতে  হামলা চালিয়ে জমির কেয়ারটেকারকে অস্ত্রের মূখে জিম্মি করে বসত গৃহের চারপাশের ঘেরা-বেড়া ও সহ সৃজিত গাছ কেটে প্রায় লক্ষধিক টাকার ক্ষয়-ক্ষতি করে। এ ঘটনায় জমির মালিক খোরশেদ আলম রাজা বাদি হয়ে ওই ঘটনায় জড়িতদের বিরুদ্ধে একটি মামলা (নং-৬৮৯) দায়ের করেন।    এ ব্যাপারে ওই জমির মালিক খোরশেদ আলম জানান, দীর্ঘ ১ বছর পূর্বে শামলাপুরের স্থানীয় এক ব্যাক্তির কাছ থেকে ১৯ শতক জমি ক্রয় করে বসত গৃহ ও বেশ কিছু গাছ রোপন করি। তবে ১ মাস ধরে শামলাপুর ইউনিয়ন থেকে প্রায় ১৪/১৫ কিঃ মিটার দূরে ওয়ালিয়াবাদের নুরুল বশর নামক ১ সন্ত্রাসী  আমার কাছ থেকে মোটা অংকের চাঁদা দাবী করে। কিন্তু আমি তাকে চাঁদা দিতে অপারগতা প্রকাশ করায় ক্ষিপ্ত হয়ে শুক্রবার রাতে তার সশস্ত্র দলবল নিয়ে হানা দেয়া আমার জমিতে। ওসময় সন্ত্রাসীরা ব্যাপক লুটপাট চালিয়ে জমির চার পাশের ঘেরা-বেড়াসহ সৃজিত গাছ-পালা ধ্বংস করে প্রায় লক্ষাধিক টাকার ক্ষয়-ক্ষতি করেছে। সন্ত্রাসী ওই ঘটনায় জড়িতদের বিরুদ্ধে টেকনাফ থানায় মামলা দায়ের করায় ক্ষিপ্ত হয়ে মামলা তুলে না নিলে অপহরণসহ প্রাণ নাশের হুমকী দিচ্ছে। এমতাবস্থায় আশংকায় জীবন-যাপন করছি। তিনি তার জীবনের নিরাপত্তা চেয়ে প্রশাসনের উর্ধ্বতন কর্তৃপক্ষের  হস্তক্ষেপ কামনা করেছেন।